Mama condamnată pentru moartea fiicei sale, lăsată singură timp de 10 zile, a primit închisoare pe viață.
Unde s-a dus femeia
O mamă din Cleveland, care a recunoscut vina pentru omor calificat după ce și-a lăsat singură fiica în vârstă de 16 luni timp de 10 zile, într-un țarc de joacă, în timp ce ea plecase într-o vacanță, a fost condamnată luni la închisoare pe viață.
Judecătorul Brendan Sheehan a caracterizat acțiunile lui Kristel Candelario, în vârstă de 32 de ani, drept "actul suprem de trădare", deoarece fiica ei, Jailyn Candelario, a fost lăsată singură într-o situație periculoasă. Moartea copilului a fost atribuită neglijenței mamei care a călătorit în Puerto Rico și Detroit în iunie anul trecut, potrivit unui raport Yahoo.
Femeia a fost condamnată la închisoare pe viață fără posibilitatea de eliberare condiționată.
Conform medicului legist Elizabeth Mooney, Jailyn a murit din cauza foametei și deshidratării severe din cauza neglijenței, iar moartea ei a fost considerată o crimă.
Procurorii au prezentat în instanță o înregistrare video de securitate care arăta că mama a plecat din casă pe 6 iunie și s-a întors în dimineața zilei de 16 iunie. Aproximativ 10 minute mai târziu, ea a sunat la 911, anunțând că fiica ei era în pericol.
Deși femeia a susținut inițial că a fost acasă să aibă grijă de fiica ei bolnavă, investigațiile au arătat că Jailyn a trăit o săptămână înfricoșătoare și singură, timp în care mama ei se bucura de vacanță.
În ciuda încercărilor mamei de a-și justifica acțiunile prin suferința sa emoțională, judecătorul a subliniat că aceasta ar fi putut să salveze viața copilului său prin intermediul unui simplu apel telefonic.